

ROMÂNIA

JUDEȚUL MUREȘ

MUNICIPIUL TÂRGU MUREȘ

Administrația Complexului de Agrement și Sport ”Mureșul”

Nr. 754/08.03.2022

Iniţiator

PRIMAR

Soós Zoltán

**Referat de aprobare**

**privind aprobarea încheierii unui contract de împrumut de folosință (comodat) al unui container-vestiar modular metalic format din două compartimente între Municipiul Târgu Mureș și Inspectoratul pentru Situații de Urgență ”HOREA” al județului Mureș**

Prin adresa înregistrată cu nr. 18540/08.03.2022 Inspectoratul pentru Situații de Urgență ”HOREA” al județului Mureș (ISU Horea) solicită distribuirea unui container metalic de la Administrația Complexului de Agrement și Sport ”Mureșul” (ACASM).

Datorită faptului că la sediul ISU Horea (Târgu Mureș, str. Horea, nr. 28) se execută lucrări de modernizare, containerul este necesar pentru depozitarea echipamentului de intervenție și protecție al personalului din cadrul Detașamentului de Pompieri Târgu Mureș pe durata lucrărilor, care se stimează a fi de aproximativ 2 ani.

Având în vedere faptul că ACASM dispune de containere metalice care momentan nu sunt folosite, se poate transfera temporar, cu titlu gratuit, un container-vestiar modular metalic, format din două compartimente (nr. de inventar 10132 cu valoarea de 28.063,60 lei, respectiv nr. 10138 cu valoarea de 11.513,27 lei), către ISU Horea, până la finalizarea lucrărilor de modernizare a sediului.

Supunem spre aprobare Consiliului Local al Municipiului Târgu Mureș Proiectul de hotărâre privind aprobarea încheierii unui contract de împrumut de folosință (comodat) al unui container-vestiar modular metalic format din două compartimente între Municipiul Târgu Mureș și Inspectoratul pentru Situații de Urgență ”HOREA” al județului Mureș.

Director

Mátyási Miklós-Levente



PROIECT

**ROMÂNIA**

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ Primar**

**Soós Zoltán**

**H O T Ă R Â R E A Nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_2022**

**privind aprobarea încheierii unui contract de împrumut de folosință (comodat) al unui container-vestiar modular metalic format din două compartimente între Municipiul Târgu Mureș și Inspectoratul pentru Situații de Urgență ”HOREA” al județului Mureș**

***Consiliul Local Municipal Târgu Mureș, întrunit în ședință ordinară,***

**Având în vedere:**

1. Referatul de aprobare nr. 754/08.03.2022 privind aprobarea încheierii unui contract de împrumut de folosință (comodat) al unui container-vestiar modular metalic format din două compartimente între Municipiul Târgu Mureș și Inspectoratul pentru Situații de Urgență ”HOREA” al județului Mureș;
2. Raportul de specialitate nr. \_\_\_\_\_\_\_\_\_\_\_\_\_\_\_\_\_ al Direcției Economice;
3. Raportul de specialitate nr. \_\_\_\_\_\_\_\_\_\_\_\_\_\_\_\_\_ al Direcției Juridice, Contencios Administrativ și Administrație Publică Locală;
4. Raportul Comisiilor de specialitate din cadrul Consiliului Local Municipal Târgu Mureş.

**În conformitate cu prevederile:**

* art. 80 și art. 81 din Legea nr. 24/2000 privind normele de tehnică legislativă pentru elaborarea actelor normative, republicată;
* art.5, alin 3, lit. ”e” și lit. „j” din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local;
* art. 874 din Legea nr. 287/2009, republicată, privind Codul Civil.

**În temeiul prevederilor** art. 108, art. 129 alin. (1), alin. (2), lit. ”d”, alin. 6, lit. ”b”, art. 136 alin. (1), art. 139 alin. (1), art. 196 alin. (1) lit. ”a”, art. 243. alin (1) lit. ”a”, art. 297, alin. (1), lit.”d” și ale art. 349-352 din OUG nr. 57/2019 privind Codul administrativ, cu modificările și completările ulterioare.

**H O T Ă R Ă Ș T E :**

**Art. 1.** Se aprobă încheierea unui contract de împrumut de folosință (comodat) al unui container-vestiar modular metalic format din două compartimente, între Municipiul Târgu Mureș în calitate de comodant, pe de o parte și Inspectoratul pentru Situații de Urgență ”HOREA” al județului Mureș, în calitate de comodatar, pe de aaltă parte, având ca obiect un container-vestiar modular metalic format din două compartimente, cu nr. de inventar 10132 cu valoarea de 28.063,60 lei, respectiv nr. 10138 cu valoarea de 11.513,27 lei, conform modelului prezentat în anexa 1 care face parte integrantă din prezenta hotărâre.

**Art. 2.** Predarea, respectiv primirea bunului se va realiza pe bază de proces-verbal întocmit în termen de 2 zile lucrătoare de la semnarea Contractului de împrumut de folosință (comodat), prevăzut în anexa 2, care este parte integrantă din prezenta hotărâre.

**Art. 3.** Cu aducerea la îndeplinire a prevederilor prezentei hotărâri se încredințează Serviciului public Administrația Complexului de Agrement și Sport ”Mureșul”, executivul Municipiului Târgu Mureș prin Direcția economică, Direcția Juridică, contencios administrativ și administrație publică locală.

**Art. 4.** În conformitate cu prevederile art. 252 alin 1 lit.c, ale art. 255 din O.U.G. nr. 57/2019 privind Codul administrativ, și ale art.3 alin.1 din Legea nr.554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 5.** Prezenta hotărâre se comunică:

* Administrației Complexului de Agrement și Sport ”Mureșul”;
* Direcției Economice
* Direcției Juridice, contencios administrativ și administrație publică locală;
* Inspectoratul pentru Situații de Urgență ”HOREA” al județului Mureș.

**Viză de legalitate,**

**Secretar General al Municipiului Târgu Mureș**

**Bâtă Anca Voichița**